Document ID: /roh_data/filtered/fineweb-2-filterrobots_roh.jsonl.gz/74185

A Zernez han votantas e votants tranter auter approvà il preventiv da l'auter onn. Quel quinta cun sortidas da passa 5,5 milliuns francs ed entradas dad 980'000 francs. Tar investiziuns nettas da 4,6 milliuns mancan uschia radund 3 milliuns francs. Quels vul la vischnanca cuvierer cun novs credit da banca.
Ils da Zernez han plinavant approvà l'augment da la taglia sin immobiglias da 0,5 sin 2,0 promil, quai per mauns da la votaziun a l'urna. Il pe da taglia han las votantas ed ils votants decis da laschar tar 84% da la taglia chantunala simpla.